Riigihanke nimetus: Kergliiklustee lõigul Kaagvere – Vana-Kastre projekteerimine

Riigihanke viitenumber: 254736

Hankija: Kastre Vallavalitsus

**Lisa 1 TEHNILINE KIRJELDUS**

1. **Hanke objekt**
   1. Hanke objektiks on peatöövõtu korras kõrvalmaantee 22261 Kaagvere kooli tee lõigule Kaagvere – Vana-Kastre – Roiu tee ja kõrvalmaantee 22260 Vana-Kastre – Roiu lõigule Kaagvere kooli tee – Tartu-Räpina-Värska maantee lõigule kergliiklustee sh tänavavalgustus (edaspidi Tee) ehitusprojekti põhiprojekti staadiumis koostamine. Kergliiklustee pikkuseks on ca 1,75 km.
2. **Töö eesmärk:**

2.1. Koostada Tee ehituse põhiprojekt, mille alusel on võimalik ehitada nõuetele vastav Tee sh valguspaigaldised. Tee ehitamise eesmärgiks on suurendada jalgsi ja jalgrattaga liiklejate ohutust Kaagvere - Vana-Kastre vahelisel lõigul.

2.2. Pakkuja peab pakkumust tehes arvestama, et projekteerimistööde lähteülesandes esitatud tingimused ja nõuded võivad töö käigus parema lõpptulemuse saamise eesmärgil muutuda.

1. **Üldist**
   1. Teostada ja taotleda kõik projekti koostamiseks vajalikud uuringud, tingimused ja load. Projektid peavad sisaldama kergliiklustee ehitamise terviklahendust koos kõikide vajalike eriosade lahendustega (sh välisvalgustuse).
   2. Projekti koostaja peab arvestama Kastre Vallavalitsuse poolt väljastatavate projekteerimistingimustega.
   3. Projekti koostajal peab olema ehitusseadustiku kohane tee ehitusprojekti koostamise ja valgustuse projekteerimise pädevus.
      1. Projekti koostaja peab projekteerimistööde teostamisel kaasama tee projekteerija, kes vastab järgmistele tingimustele:

a) omama kutsekvalifikatsiooni: diplomeeritud teedeinsener, vähemalt tase 7 projekteerimise valdkonnas;

b) pakkuja peab olema viimase kolme aasta jooksul teostanud vähemalt kaks sarnase sisuga projekteerimistööd. Tööd peavad olema lõpetatud ja Tellija poolt vastu võetud. Pakkuja esitab Hankepassis nimekirja tehtud sarnastest töödest ning kinnituse selle kohta, et tööd tehti nõuetekohaselt.

* 1. Tee ehitusprojektis põhiprojekti staadiumis peavad sisalduma kõik õigusaktides ja standardites ettenähtud osad, kalkulatsioonid, tabelid joonised ja lisad.
  2. Projekti koostamisel lähtuda:
     1. majandus-ja taristusministri 05.08.2015 määrusest nr 106 „Tee projekteerimise normid“;
     2. majandus-ja taristusministri 09.01.2020 määruses nr 2 „Tee ehitusprojektile esitatavad nõuded“;
     3. majandus-ja taristus 14.04.2016 määrusele nr 34 „Topo-geodeetilisele uuringule ja teostusmõõdistusele esitatavad nõuded.“
  3. Tee projektile lisada isikliku kasutusõiguse plaanid.
  4. Projekt peab olema sellise tehnilise taseme ja detailsusega, mis võimaldab tulevasel ehitustööde töövõtjal määrata ehitustööde maksumus ja teostada ehitustööd.
  5. Projekti mahus peab olema üheselt määratud kõigi teostatavate tööde maht ning nõutavad kvaliteeditasemed.
  6. Projekt peab olema koostatud sellises mahus, et tulevasel tee-ehitajal ei teki põhjendatud õigust asendada või muuta projektlahendusi selliselt, et lõpptulemus ei vastaks Hankija eesmärgile (ehk tulevasel peatöövõtjal ei tohi tekkida lisaraha taotlemise õigust, viidates puudulikule projektile).

1. **Projekti koosseis**
   1. Projekt peab sisaldama:
      1. Sadevete lahendust (sadevete piki- ja põiksuunaline isevoolne äravool teemaalt, vajadusel pikikraavide rajamine);
      2. Luutsna jõe ületamise lahendus;
      3. Liikluskorralduse lahendused. Projekti mahus esitada liikluskorraldus, liiklusmärgid ja teekattemärgistus;
      4. Ristumised mahasõitudega kinnistutele (mahasõitudel, mis teenindavad elamut, näha ette kergliiklusteega sama katend);
      5. Täislahenduses kergliiklustee valgustus. Kergliiklustee valgustus tuleb ette näha optimaalses mahus, mis tagab liiklusohutuse projekteeritaval alal ning vastab projekteerimise normidele.
   2. Tehnovõrkude ümbertõstmise, rajamise, rekonstrueerimise vajadus, servituutide vajadus.
   3. Esitama projekti EHR-i ja hankima ehitusloa.
2. **Projekti vormistamine**
   1. Põhiprojekt sisaldab kõiki vajalike lahendusi konstruktsioonide ja materjalide liikluskorralduse, tänavavalgustuse, haljastuse, tehnovõrkudega seotuse jms osas.
   2. Põhiprojekti koosseisus on seletuskiri, mille alusel on võimalik koostada ehitushanke tehnilist kirjeldust, samuti ehitatava rajatise kasutamis- ja hooldusjuhised.
   3. Põhiprojekti koosseisus on Tee sh tänavavalgustuse ehituse mahtude tabel (kululoend) ning tööde maksumuse kalkulatsioon 2022. aasta hindades.
   4. Plaanile kanda projekteeritava tee koridoris paiknevate olemasolevate kommunikatsioonide asukohad.
3. **Kooskõlastused**
   1. Projekt kooskõlastada:
      1. Tee projekteerimisel tuleb taotleda tehnilised tingimused kõikidelt puudutatud (projekteeritavatel alal paiknevate ja/või sellega külgnevate/ristuvate) kommunikatsioonide valdajatelt või omanikelt.
      2. Maavaldajatega, kelle kinnistutele projekteeritakse kergliiklustee ja piirinaabritega, keda tee-ehituse projektiga seotud tööd otseselt mõjutavad.
      3. Keskkonnaametiga;
      4. Maanteeametiga;
      5. Lõuna Päästekeskusega.